Source: https://www.tracknews.ro/iccj-despre-codul-lui-dragnea-21-de-articole-sunt-neconstitutionale-91052/
Timestamp: 2019-02-17 00:20:31+00:00
Document Index: 6884255

Matched Legal Cases: ['ICCJ ', 'ICCJ ', 'Articolul 5', 'Articolul 16', 'Articolul 17', 'Articolul 39', 'Articolul 64', 'Articolul 75', 'Articolul 96', 'Articolul 100', 'Articolul 121', 'Articolul 173', 'Articolul 175', 'Articolul 189', 'Articolul 269', 'Articolul 273', 'Articolul 277', 'Articolul 291', 'Articolul 297', 'Articolul 367']

﻿ICCJ despre "Codul lui Dragnea:" 21 de articole sunt neconstituționale
ICCJ despre "Codul lui Dragnea:" 21 de articole sunt neconstituționale
Conform analizei făcute de Parchetul Înaltei Curţi de Casaţie şi Justiţie (PICCJ) privind modificările aduse Codului penal, au fost identificate 21 de articole care ar fi neconstituţionale şi asupra cărora trebuie sesizată Curtea Constituţională, iar printre articolele contestate se află cele privind revocarea suspendării executării pedepsei sub supraveghere, condiţiile eliberării condiţionate în cazul pedepsei închisorii, confiscarea extinsă, termenele de prescripţie a răspunderii penale, traficul de influenţă, abuzul în serviciu şi constituirea unui grup infracţional organizat.
Parchetul General precizează că analiza sintetizează observaţiile primite de la unităţile şi structurile specializate de parchet din Ministerului Public.
„Având în vedere modul în care au fost adoptate o serie de modificări ale Codului penal şi Codului de procedură penală, fără a fi luate în considerare observaţiile şi propunerile formulate de către Consiliul Superior al Magistraturii şi asociaţiile profesionale ale judecătorilor şi procurorilor, fără a exista o consultare şi o colaborare reală cu instituţiile judiciare învestite cu aplicarea legislaţiei penale, analiza realizată în cadrul Ministerului Public a fost înaintată subiecţilor cu drept de sesizare a Curţii Constituţionale”, arată Parchetul General.
Astfel, Parchetul General consideră că ar trebui sesizată Curtea Constituţională asupra următoarelor articole: Articolul 5 - Aplicarea legii penale mai favorabile până la judecarea definitivă a cauzei, Articolul 16 - Vinovăţia, Articolul 17- Săvârşirea infracţiunii comisive prin omisiune, Articolul 39 - Pedeapsa principală în caz de concurs de infracţiuni, Articolul 64 - Executarea pedepsei amenzii prin prestarea unei munci neremunerate în folosul comunităţii, Articolul 75 - Circumstanţe atenuante, Articolul 96 - Revocarea suspendării executării pedepsei sub supraveghere, Articolul 100 - Condiţiile liberării condiţionate în cazul pedepsei închisorii, Articolul 121 : Confiscarea extinsă, Articolul art. 154 -Termenele de prescripţie a răspunderii penale, Articolul art. 155 - Întreruperea cursului prescripţiei răspunderii penale, Articolul art. 159 - Acordul de mediere, Articolul 173 - Legea penală, Articolul 175 - Funcţionar public, Articolul 189 - Omorul calificat, Articolul 269 - Favorizarea făptuitorului, Articolul 273 - Mărturia mincinoasă, Articolul 277 - Compromiterea intereselor justiţiei, Articolul 291 - Traficul de influenţă, Articolul 297 - Abuzul în serviciu, Articolul 367- Constituirea unui grup infracţional organizat.
13 iul 14:50